Enquête dialectale sur la toponymie wallonne

Li Live Haust so les nos d' plaeces del Walonreye, ki s' tite, est francès, c' est Enquête dialectale sur la toponymie wallonne, c' est on live k' a vudî e 1941 adjinçné del Rweyåle Tåvlotêye di toponimeye et diyalectolodjeye, et scrît pa Jean Haust.

Côde e Wiccionaire : TG1

 Contnou 
I rashonne tos les nos d' plaeces ki l' djin aveut ramexhné, sol tins k' i minéve ses inketes po l' A.L.W..

Les viyaedjes sont rindjîs pa province, pu pa arondixhmint, adonpwis pa ôre alfabetike. Po tchaeke viyaedje, on dene li limero diyalectolodjike et l' no e walon. Sovint eto, tos les hamteas e francès.

Après, gn a ene djivêye di nos d' plaece e walon, sicrîts e l' ortografeye Feller. End a bråmint dpus pol province di Lidje, on pô moens pol province do Lussimbork, et co moens po les ôtès provinces (Province di Nameur, Roman Payis, Province do Hinnot). On-z î pout lére eto sacwants ptits bans ki sont e l' Flande enute, come Rûsson.


 Mots do motî d' Cînè dedja ristudyîs e Wiccionaire
 Scanaedje do live

Categoreye:Lives sol walon
Categoreye:Toponimeye do walon